Heidi Bonde
Store norske leksikon,Språk og litteratur,Norsk og samisk litteratur,Nyere norsk litteratur
Heidi Bonde, norsk forfatter. Hun har utgitt en rekke diktsamlinger preget av stor assosiasjonsrikdom og sterk billedfantasi der hun kombinerer elementer fra ulike poesitradisjoner.
Bonde debuterte i 1988 med Lucifers munn. Senere utgivelser er I dette rom planter jeg en hegg (1990), September (1991), Svømmeskolen (1994), Oktobermusikantene (1995), Øvelser i det soleklare (1997) og Fabelaktige forhold (1999).Burlesk fantasi preger romanene Detaljenes diktatur (1996), Fortellingen om fregatten Felicita (1998) og Marsipangrisen (2000).Hun har også gitt ut gjendiktninger av Eugenio Montale (sammen med Rune Christiansen) og en samling skisser – Flamingohøsten har begynt (1997). Les mer i Store norske leksikon lyrikk Norges litteraturhistorie Eksterne lenker Cappelen Damms forfatterside om Heidi Bonde